ดาบตำรวจ ปราโมทย์ ธีระวิวัฒน์ (14 มิถุนายน พ.ศ. 2510 – 4 ตุลาคม พ.ศ. 2555) เป็นนักกีฬาแบดมินตันชายชาวไทยประเภทชายคู่ ผู้ซึ่งเป็นแชมป์ประเทศไทย 11 สมัย นอกจากนี้ เขายังเป็นเจ้าของเหรียญทองซีเกมส์ 1999 ที่ประเทศบรูไน, เหรียญเงินเอเชียนเกมส์ 1998 ที่ประเทศไทย และเหรียญเงินเอเชียนเกมส์ 2002 ที่ประเทศเกาหลีใต้ เขามักร่วมทีมกับ พ.อ.ศักดิ์ระพี ทองสาริ และเทศนา พันธ์วิศวาส โดยได้รับการจัดให้อยู่ในอันดับ 2 ของโลกถึง 2 ครั้ง